Zahlungsanweisung
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

8924 AD 201 Alexandria BGU 1,156

Γάϊος Ἰούλιος Διογένης στρατιώτης λεγιῶνος β Τραιανῆς Ἰσχυρᾶς ἑκατονταρχίας Κορνηλίου Πρείσκου Αὐρηλίοις Διονυσίῳ καὶ Μαξιμείνῳ τραπεζίταις χαίρειν. χρηματίσατε Σατουρνείνῳ Καισάρων οἰκονόμῳ ἐπακολουθοῦντος Αὐρηλίου Φήλικος τοῦ κρατίστου ἐπιτρόπου τιμὴν ὧν ἐκυρώθην ἐν νομῷ Ἀρσινοείτῃ περὶ κώμην Ἡφαιστιάδα τῆς Ἡρακλίδου μερίδος ἀρούρης μιᾶς ἥμισυ ἀμπελίτιδος γῆς πρότερον Τιβερίου Γεμέλλου, νῦν δὲ τοῦ ἱερωτάτου ταμιείου [...][...][...] προκηρύξεως τοῦ αὐτοῦ ἐπιτρόπου τῷ ἐνεστῶτι θ ἔτει ἀργυρίου δραχμῶν χιλίων διακοσίων καὶ ὑπὲρ ἑκατοστῶν τεσσάρων ὀκτὼ καὶ τεσσαράκοντα καὶ ὑπὲρ βεβαιωτικοῦ δραχμὰς διακοσίας πεντήκοντα , γίνονται δραχμαὶ Αυϙη. ἔτους θ Αὐτοκρατόρων Καισάρων Λουκίου Σεπτιμίου Σευήρου Εὐσεβοῦς Περτίνακος Ἀραβικοῦ[^a1] Ἀδιαβηνικοῦ Παρθικοῦ Μεγίστου καὶ Μάρκου Αὐρηλίου Ἀντωνείνου Εὐσεβοῦς Σεβαστῶν[^a2] Ἐπείφ.

[^a1: Ἀραβικοῦ | om.]

[^a2: Σεβαστῶν | om.]